SL Uradni list Evropske unije C 183/18

Izvleček odločbe o Glitnir Banki hf. v skladu z Direktivo 2001/24/ES Evropskega parlamenta in Sveta z dne 4. aprila 2001 o reorganizaciji in prenehanju kreditnih institucij

2009/C 183/09

VABILO ZA VLOŽITEV ZAHTEVKA – ROKI, KI JIH JE TREBA SPOŠTOVATI

Glitnir Banki hf., reg. št. 550500-3530, s sedežem Kirkjusandur 2, 105 Reykjavík, Islandija, ki se trenutno nahaja na Sóltún 26, 105 Reykjavík, se do 13. novembra 2009 dodeli moratorij v skladu s sodbo okrožnega sodišča v Reykjaviku. Dne 12. maja 2009 je okrožno sodišče v Reykjaviku imenovalo odbor za prenehanje banke, ki bo na primer obravnaval terjatve do banke med trajanjem moratorija in po začetku postopka za prenehanje, ko se bo moratorij iztekel.

Banka je poslovala v naslednjih podružnicah in poslovalnicah:

Podružnica v ZK: Glitnir Bank London Branch, zadnji prijavljen naslov: 41 Lothbury, London EC2R 7HF, England;

Podružnica v Kanadi: Glitnir Bank Canadian Branch, zadnji prijavljen naslov: 1718 Argyle Street, Suite 810, Halifax, Nova Scotia B3J 3N6, Canada;

Predstavništvo na Kitajskem: zadnji prijavljen naslov: Rm 802A, Citigroup Tower, 33 Hua Yuan Shi Qiao Road, Shanghai 200120, People’s Republic of China.

Referenčni datum je 15. november 2008. Začetni datum za obdelavo terjatev, ki temelji na začetku veljavnosti zakona št. 44/2009, je 22. april 2009.

Vse stranke, ki od Glitnir Banki hf. ali premoženja pod njenim nadzorom terjajo poplačilo kakršnih koli dolgov ali izpolnitev drugih pravic, vključno s terjatvami, ki so prednostno ali stvarno zavarovane, se s tem pozivajo k vložitvi terjatev pri odboru za prenehanje banke v šestih mesecih od prve objave tega obvestila 26. maja 2009. Zadnji dan za vložitev terjatev je 26. november 2009. Terjatve se odboru za prenehanje banke pošljejo po pošti na naslov, Sóltún 26, 105 Reykjavík, Islandija. Njihova vsebina mora biti skladna z navodili iz drugega in tretjega odstavka člena 117 zakona o stečaju itd. št. 21/1991. Upniki morajo v svoje vloge terjatev vključiti stanje terjatve na dan 22. aprila 2009.

Terjatve v tujih valutah je treba vložiti v zadevni valuti. Upnik iz države članice Evropskega gospodarskega prostora ali Evropskega združenja za prosto trgovino lahko vloži terjatve v jeziku zadevne države. Takšnim vlogam mora biti priložen prevod v islandščino; lahko pa se vložijo v angleščini brez priloženega prevoda. Drugi upniki lahko terjatve vložijo v islandščini ali angleščini.

Če terjatev ni vložena v zgoraj navedenem časovnem roku, se šteje za nično in neveljavno, kot je določeno v členu 118 zakona o stečaju itd. št. 21/1991, razen kjer veljajo izjeme iz točk 1–6 določbe.

Posebno se poudarja, da se upnik z vložitvijo terjatve odpoveduje pravicam o zaupnosti (bančne tajnosti) za zadevno terjatev.

Sestanek upnikov bo v torek, 17. decembra 2009 ob 10.00 v Hilton Hotel Nordica, na naslovu Suðurlandsbraut 2 v Reykjaviku. Sestanka se lahko udeležijo stranke, ki so vložile terjatve do banke. Sestanek bo posvečen razpravi o seznamu vloženih terjatev in o odločitvi odbora za prenehanje, če bo takrat na voljo. Seznam vloženih terjatev bo dostopen vsem, ki so vložili terjatve do banke, vsaj en teden pred zgoraj navedenim sestankom.

Dodatne informacije o vložitvi in obravnavi terjatev bodo na voljo na spletni strani banke: http://www.glitnirbank.com